Document ID: 32014D0158

KOMISJONI RAKENDUSOTSUS,
20. märts 2014,
millega muudetakse otsust 2006/594/EÜ seoses Euroopa Sotsiaalfondist teatavatele liikmesriikidele lähenemiseesmärgi raames eraldatavate täiendavate vahenditega
(teatavaks tehtud numbri C(2014) 1707 all)
(2014/158/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 11. juuli 2006. aasta määrust (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999, (1) eriti selle artikli 18 lõiget 2,
ning arvestades järgmist:
(1)
Komisjon määras otsusega 2006/594/EÜ (2) liikmesriikide kaupa kindlaks lähenemiseesmärgi jaoks ette nähtud kulukohustuste assigneeringute soovitusliku jaotuse ajavahemikuks 2007-2013.
(2)
Määrust (EÜ) nr 1083/2006 muudeti Euroopa Parlamendi ja nõukogu määrusega (EL) nr 1298/2013, (3) et lahendada töötuse, eelkõige noorte töötuse, vaesuse ja sotsiaalse tõrjutusega seotud konkreetseid probleeme, eraldades Euroopa Sotsiaalfondist vahendeid kogusummas 125 513 290 eurot 2004. aasta hindades.
(3)
Muudetud määruse (EL) nr 1083/2006 artiklis 19 on tehtud muudatusi lähenemiseesmärgi jaoks ette nähtud vahendite osas, et suurendada Euroopa Sotsiaalfondi 2013. aasta eraldist Prantsusmaale 13 959 768 miljoni euro võrra.
(4)
Kõnealuse liikmesriigi puhul tuleks läbi vaadata struktuurifondidest lähenemiseesmärgi raames toetust saavate piirkondade kulukohustuste assigneeringute soovituslikud summad 2013. aastal.
(5)
Otsust 2006/594/EÜ ei ole muudetud seoses Horvaatiale ühinemisel ette nähtud täiendavate rahaliste vahenditega. Läbipaistvuse ja terviklikkuse huvides tuleks lisada ka Horvaatiale ette nähtud eraldised.
(6)
Seepärast tuleks otsust 2006/594/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2006/594/EÜ I ja III lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 20. märts 2014

Labels: 2
18
15